3. ΠΡΟΕΔΡΙΚΟΝ ΔΙΑΤΑΓΜΑ της 26 Φεβρ./11 Μαρτ. 1925 Περί κανονισμού διατάξεων αφορωσών την υπηρεσίαν επιστολών και κυτίων μετά δεδηλωμένης αξίας. Έχοντες υπ΄ όψει τα άρθρ. 3, 8 και 23 του από 17 Νοεμ. 1914 υπ΄ αριθ. 386 Νόμου «περί επιστολών και κυτίων μετά δεδηλωμένης αξίας», ως και τας σχετικάς διατάξεις του από 30 Ιουλίου ε. έ. υπ΄. αριθ. 3133 Νόμου «περί κυρώσεως της εν Μαδρίτη τη 30 Νοεμ. 1920 (ν. ή.) διομολογηθείσης διεθνούς συμφωνίας ανταλλαγής επιστολών και κυτίων μετά δεδηλωμένης αξίας, του τελικού πρωτοκόλλου και του κανονισμού της ειρημένης συμβάσεως», απεφασίσαμεν και διατάσσομεν: Άρθρ.1.-Η έναρξις της υπηρεσίας των επιστολών και κυτίων μετά δεδηλωμένης αξίας εν τε τω εσωτερικώ και εξωτερικώ ορίζεται δι΄ αποφάσεως του Υπουργού της Συγκοινωνίας προτάσει του Γενικού Διευθυντού των ταχυδρομείων, τηλεγραφειών και τηλεφώνων, ως και τα γραφεία εις α θέλει εφαρμοσθή αύτη. Άρθρ.10.-Αι λοιπαί λεπτομερειακαί κανονιστικαί διατάξεις κανονισθήσονται δι΄ υπουργικής αποφάσεως. Εις τον ημέτερον επί της Συγκοινωνίας Υπουργόν ανατίθεμεν την δημοσίευσιν και εκτέλεσιν του παρόντος, η ισχύς του οποίου άρχεται από της εις την Εφημερίδα της Κυβερνήσεως δημοσιεύσεώς του. Άρθρ.2.-Αι επιστολαί μετά δεδηλωμένης αξίας, ινα ωσι δεκταί προς αποστολήν, δέον να ωσι συσκευασμέναι κατά τον ακόλουθον τρόπον. Εγκλείονται εντός φακέλλου εκ χάρτου στερεού, σφραγιζομένου δια σφραγίδων ισπανικού κηρού αρίστης ποιότητος και εξ ενός και του αυτού χρώματος, απαγορευομένης της χρήσεως φακέλλων με κεχρωματισμένα άκρα η φακέλλων μετά διαφανούς επιφανείας. Αι σφραγίδες δέον να εναποτίθενται εις επαρκή αριθμόν, ασφαλίζουσαι απάσας τας πτυχάς του περικαλύμματος .  το αποτύπωμα της σφραγίδος δέον να η ιδιαίτερον μονόγραμμα. Τα κυτία μετά δεδηλωμένης αξίας, τα εγκλείοντα κοσμήματα η άλλα πολύτιμα αντικείμενα, δέον να ωσιν αρκούντως στερεά εκ ξύλου η μετάλλου. Αι διαστάσεις τούτων να μη υπερβαίνωσι τα 80 εκατοστά του μέτρου κατά μήκος και τα 10 εκατοστά κατά πλάτος και ύψος. Το πάχος των πλευρών των ξυλίνων κυτίων δέον να η κατ΄ ελάχιστον 8 χιλιοστά. Τα κυτία περιδένονται σταυροειδώς δια θώμιγγος στερεού άνευ κόμβων, του οποίου τα δύο άκρα ενούμενα σφραγίζονται δι΄ ισπανικού κηρού αρίστης ποιότητος, αποτυπουμένου ιδίου μονογράμματος. Τα κυτία δέον επίσης να σφραγίζωνται επί των τεσσάρων τούτων πλευρών δια σφραγίδων ομοίου αποτυπώματος, η δε εμπροσθία και οπισθία όψις να καλύπτωνται δια λευκού χάρτου δια τε την διεύθυνσιν και τας λοιπάς υπηρεσιακάς ενδείξεις. Επιστολαί και κυτία φέρουσαι και επιγραφήν αρχικά στοιχεία η διεύθυνσιν γεγραμμένην δια μολυβδίδος δεν γίνονται δεκταί, ως επίσης αν αύται φέρωσιν επί της διευθύνσεως προσθήκας η ξέσματα. Άρθρ.3.-Η δήλωσις της αξίας αναγράφεται υπό του αποστολέως εις δραχμάς επί της προσθίας όψεως του αντικειμένου, εφ΄ ης η επιγραφή, ολογράφως και αριθμητικώς άνευ ξεσμάτων, υπεργραφών έστω και εγκεκριμένων. Προκειμένου περί επιστολών και κυτίων δια το εξωτερικόν, το ποσόν της δηλώσεως της αξίας, μετατρεπόμενον εις χρυσά φράγκα υπό του αποστολέως η του γραφείου της καταγωγής, αναγράφεται δια νέων αριθμών η κάτωθεν του δηλωθέντος ποσού εις δραχμάς. Άρθρ.4.-Το ανώτατον όριον του ποσού της δηλωτέας αξίας κατά την αποστολήν εν τω εσωτερικώ επιστολής μετά δεδηλωμένης αξίας ορίζεται εις 10 χιλιάδας δραχμάς. Το αυτό όριον ορίζεται και δια την δηλωτέαν αξίαν των αποστολών του εξωτερικού. Άρθρ.5.-Τα κυτία μετά δεδηλωμένης αξίας συνοδεύονται υπό τελωνειακών διασαφήσεων αναλόγων προς το υπόδειγμα Β της σχετικής συμφωνίας της Μαδρίτης. Άρθρ.6.-Ο εκτελωνισμός των επιστολών και κυτίων μετά δεδηλωμένης αξίας θέλει ενεργείσθαι καθ΄ ον τρόπον ο των συνήθων και συστημένων επιστολών εγκλειουσών τελωνίσιμα είδη. Η δε αναθεώρησις των επιβληθέντων τελών καθ΄ ον τρόπον η αναθεώρησις των τελών των ταχυδρομικών δεμάτων. Άρθρ.7.-Οι όροι διαβιβάσεως των αποστολών μετά δεδηλωμένης αξίας εις το εξωτερικόν αφίεται να κανονισθώσι δι΄ αμοιβαίων συνεννοήσεων των οικείων διευθύνσεων. Σελ. 227 172-101 Αντικείμενα δεδηλωμένης αξίας - Αντικαταβολές 22.Γ.δ.2-3 Άρθρ.8.-Τα εκ των επιστολών και κυτίων μετά δεδηλωμένης αξίας, άτινα περιέχοντα είδη απαγορευτέα, συμφώνως τοις άρθρ. 9 της συμφωνίας της Μαδρίτης και 2 του Νόμ. 386, ήθελον περιέλθει κακώς εις την ταχυδρομικήν υπηρεσίαν εκ του εξωτερικού, επιστρέφονται αμέσως εις τα γραφεία καταγωγής. Δια τας επιστολάς του εσωτερικού εφαρμόζονται αι επί ομοίων περιπτώσεων διατάξεις περί συστημένων αντικειμένων εσωτερικού. Άρθρ.9.-Αι εις την τάξιν των αχρήστων και αζητήτων περιπίπτουσαι επιστολαί μετά δεδηλωμένης αξίας, αφού παραμείνωσιν εις το γραφείον της αφίξεως αι μεν του εξωτερικού εντός του χρόνου του καθοριζομένου και δια τας λοιπάς αποστολάς, επιστρέφονται εις τα γραφεία της καταγωγής καθ΄ ον χρόνον ορίζει η σχετική συμφωνία, αι δε του εσωτερικού επιστολαί διαχειρίζονται ως η λοιπή συνήθης και συστημένη αλληλογραφία, υποβαλλόμεναι εις το Υπουργείον της Συγκοινωνίας μετά πάροδον 15 ημερών από της επιούσης της αφίξεως εις το γραφείον της καταγωγής. Το προϊόν των εκ της πωλήσεως εντός τοιούτων αντικειμένων ειδών, κατατιθέμενον εις το δημόσιον ταμείον έναντι γραμματίου παρακαταθήκης, διαφυλάσσεται υπέρ του δικαιούχου επί μιαν πενταετίαν, μετά παρέλευσιν δε της προθεσμίας ταύτης, εάν δεν ζητηθή, εισάγεται οριστικώς εις το δημόσιον ταμείον ως έσοδον της ταχυδρομικής υπηρεσίας εξ εκποιήσεως αχρήστου υλικού. 